‘ઓ ઈશ્વર ભજીએ તને, મોટું છે તુજ નામ, ગુણ તારા નિત ગાઈએ, થાય અમારાં કામ.’ આ પ્રાર્થનામાં સ્વાર્થ સિવાય શેનીય ગંધ આવતી હોય તો મારાથી થઈ ગયેલા બધા પરમાર્થ તમારે નામ વાચકો, જાવ ! ઈશ્વરને સાવ ઈમ્મેચ્યૉર સમજી રાખ્યો છે ? સબૂર, ઈશ્વરે પોતાની બુદ્ધિ ભણવામાં વેડફી નથી નાખી ! એટલે એની કોઠાસૂઝ અકબંધ છે. આ તો બધા એને દયાળુ, દીનાનાથ, દીનબંધુ ભગવાન, પરમકૃપાળુ, કરુણાનિધાન આવાં આવાં નામાભિધાન કરતાં હોય એટલે ઈશ્વર સીધો ગુસ્સો ન કરે પણ એ મખમલમાં વીંટળાયેલી લાકડી સ્વરૂપે પ્રાર્થના પહોંચી ગયાની પહોંચ મોકલાવે છે. એટલે કે માણસને ‘થાય અમારાં કામ’માં માંગ્યા મુજબ દીકરાનું દાન આપે. અને પછી ભગવાન બબડે કે સુદામા, હવે ડૉલરની કમાણી વગર તારા દીકરાને ડૉક્ટર બનાવી જો !